ΓΡΑΠΤΗ ΕΡΩΤΗΣΗ E-3310/02

υποβολή: Bartho Pronk (PPE-DE) προς την Επιτροπή

(21 Νοεμβρίου 2002)

Θέμα: Συνέχεια της ερώτησης Ε-2710/02 σχετικά με στατιστικές μεθόδους

Στην γραπτή ερώτηση Ε-2710/02(1) η Επιτροπή απάντησε, μεταξύ άλλων, τα εξής: λόγω του ότι μπορεί, αντί της ηδονιστικής αρχής, να χρησιμοποιηθούν κάθε είδους εναλλακτικές μέθοδοι, αυτές επίσης θα καταλήξουν και σε διαφορετικά συμπεράσματα. Η Επιτροπή μ' αυτό τον τρόπο παραδέχεται ότι σύγκριση των δεικτών ανάπτυξης μεταξύ της Ευρωπαϊκή Ένωσης και των Ηνωμένων Πολιτειών είναι δύσκολη. Σύμφωνα με την εφημερίδα The Economist αυτό ισχύει επίσης και για την μέτρηση της αύξησης της παραγωγικότητας. Συγκεκριμένα, η εν λόγω εφημερίδα γράφει ότι η αύξηση της παραγωγικότητας στις ΗΠΑ μεν,πολογίζεται ως απόδοση ανά ώρα, στην Ευρώπη δε ως απόδοση ανά εργαζόμενο (The Economist, 18 Μαΐου 2002). Υπολογιζόμενη με βάση απόδοση ανά ώρα, η διαφορά μεταξύ Ε Ε και ΗΠΑ θα ήταν αρκετά μικρότερη.

1. Τώρα που φαίνεται ότι δεν είναι δυνατή η σύγκριση δεικτών αύξησης, πώς μπορεί τότε ναπολογισθεί εάν ο στρατηγικός στόχος όπως καθορίσθηκε στη Λισσαβόνα έχει επιτευχθεί ή όχι·

2. Προσυπογράφει η Επιτροπή τις διαπιστώσεις της εφημερίδας The Economist;

3. Η εφημερίδα The Economist γράφει επίσης ότι μολονότι το ΑΕΠ(Ακαθάριστο Εθνικό Προϊόν) στις ΗΠΑ αυξήθηκε κατά 1,2 % το 2001, το ΚΕΠ (Καθαρό Εθνικό Προϊόν, δηλαδή διορθωμένο ως προς τις αποσβέσεις) έχει μειωθεί κατά 0,1 %. Μπορεί η Επιτροπή να επιβεβαιώσει αυτά τα στοιχεία και να αναφέρει ποιό είναι το ΚΕΠ για την Ε Ε· Η εφημερίδα The Economist φρονεί ότι το ΚΕΠ αποτελεί καλύτερο δείκτη για την οικονομική ανάπτυξη. Συμφωνεί η Επιτροπή με την άποψη αυτή·

4. Αν λάβουμε ως βάση το ΚΕΠ ανά ώρα, πως συγκρίνονται οι δείκτες σχετικά με τα προηγούμενα έτη μεταξύ Ε Ε και ΗΠΑ· Σε ποιά συμπεράσματα μπορούμε να καταλήξουμε σχετικώς·

5. Τί σημασία έχουν όλες αυτές οι διαφορές σε στατιστικές μεθόδους όσον αφορά τα αποτελέσματα των ερευνών του ΟΟΣΑ·

(1) EE C 52 E της 6.3.2003, σελ. 204.

Απάντηση του κ. Solbes Mira εξ ονόματος της Επιτροπής

(8 Ιανουαρίου 2003)

1. Η Επιτροπή σημειώνει ότι στην Κοινότητα έχει πραγματοποιηθεί πολύ σημαντικός όγκος εργασιών εναρμόνισης όσον αφορά τις οικονομικές στατιστικές, και οι εργασίες θα συνεχιστούν για να βελτιωθούν τα μοντέλα αποπληθωρισμού των τιμών. Η Επιτροπή θα εκδώσει σύντομα μια νέα απόφαση για την παροχή μιας

νομικής βάσης γι' αυτή την περαιτέρω βελτίωση. Η Επιτροπή σημειώνει ότι οι διαρθρωτικοί δείκτες που χρησιμοποιούνται για την παρακολούθηση της εφαρμογής της διεργασίας της Λισσαβώνας περιλαμβάνουν δύο μέτρα παραγωγικότητας — ένα για την παραγωγικότητα κατά κεφαλήν και ένα για την παραγωγικότητα κατά ώρα εργασίας που πραγματοποιήθηκε.

2. Η Επιτροπή πιστεύει ότι είναι σημαντικό να εξετάζουμε τόσο την παραγωγικότητα κατά κεφαλήν όσο και την παραγωγικότητα κατά ώρα εργασίας που πραγματοποιήθηκε όταν συγκρίνουμε την παραγωγικότητα μεταξύ των χωρών. Γι' αυτό, οι διαρθρωτικοί δείκτες περιλαμβάνουν και τα δύο μέτρα. Πραγματικά, με βάση την παραγωγικότητα κατά ώρα εργασίας, οι διαφορές παραγωγικότητας μεταξύ της Κοινότητας και των Ηνωμένων Πολιτειών είναι μικρότερες. Υπάρχουν εν τούτοις ορισμένα αναγνωρισμένα προβλήματα ποιότητας με τα διαθέσιμα δεδομένα σχετικά με τις ώρες εργασίας που πραγματοποιήθηκαν και η Επιτροπή συνεργάζεται σήμερα μα τα κράτη μέλη για τη βελτίωση της έγκαιρης εμφάνισης και της συγκρισιμότητας αυτών των δεδομένων.

3. Τα στοιχεία σχετικά με την αύξηση του ακαθάριστου εγχωρίου προϊόντος (ΑΕγχΠ) στις Ηνωμένες Πολιτείες αναθεωρήθηκαν. Τα πιο πρόσφατα στοιχεία για τις Ηνωμένες Πολιτείες είναι αύξηση 0.3 % του ΑΕγχΠ το 2001 και μείωση 0.9 % του καθαρού εγχωρίου προϊόντος (ΚΕγχΠ). Σύμφωνα με τις πιο πρόσφατες εκτιμήσεις των 15 κρατών μελών (EU 15) το ΚΕγχΠ αυξήθηκε κατά 1,2 % σε πραγματικές τιμές μεταξύ 2000 και 2001. Η Επιτροπή σημειώνει ότι η επιλογή μεταξύ της χρήσης του ΑΕγχΠ ή του ΚΕγχΠ για τη μέτρηση της αύξησης εξαρτάται από την έννοια που θέλει να μετρήσει κάποιος και από την ποιότητα των στοιχείων για την ανάλωση παγίου κεφαλαίου (που αντιπροσωπεύει τη διαφορά μεταξύ του ΑΕγχΠ και του ΚΕγχΠ). Δεδομένου ότι η ανάλωση παγίου κεφαλαίου μετράται συνήθως με τη χρήση ενός μοντέλου που βασίζεται σε απλουστευτικέςποθέσεις, η Επιτροπή πιστεύει ότι η μέτρηση με βάση το ΑΕγχΠ είναι πιθανό ότι θα είναι πιο αξιόπιστη.

4. Παρακάτω παρουσιάζονται δεδομένα για το Καθαρό Εγχώριο Προϊόν κατά ώρα εργασίας που πραγματοποιήθηκε. Τα δεδομένα είναι σε τρέχουσες τιμές με βάση μονάδες αγοραστικής δύναμης (ΜΑΔ). Τα δεδομένα δείχνουν ότι η χρησιμοποίηση ενός δείκτη παραγωγικότητας βασισμένου στο ΚΕγχΠ παράγει μεγαλύτερο κενό μεταξύ των επιπέδων παραγωγικότητας της Κοινότητας και των Ηνωμένων Πολιτειών κατά τα έτη που καλύπτονται σε σχέση με τον πιο παραδοσιακό δείκτη που βασίζεται στο ΑΕγχΠ.

>ΚΤΜ ΟΠΝΒΧΒ>

5. Η Επιτροπή χρειάζεται πιο ακριβείς πληροφορίες σχετικά με τις μελέτες στις οποίες αναφέρεται το αξιότιμο μέλος του ΕΚ. Ο Οργανισμός Οικονομικής Συνεργασίας και Ανάπτυξης παράγει πολλές μελέτες στον τομέα αυτόν.